BG
L 205/118
Официален вестник на Европейския съюз
5.8.2022 г.
ii) удостоверението за допускане до експлоатация и подробна документация за техническото обслужване след последното извършване на планово техническо обслужване и всяко последващо непланирано техническо обслужване на всички части с ограничен срок на експлоатация и компоненти, подлежащи на периодична проверка, докато плановото техническо обслужване не бъде последвано от друго планово техническо обслужване, равностойно по обхват и задълбоченост, но за период, не по-кратък от 36 месеца; iii) удостоверението за допускане до експлоатация и декларацията на собственика за прием за всеки компонент, който е монтиран на въздухоплавателно средство ELA2 без формуляр 1 на ЕААБ в съответствие с точка 21.
А.307, буква б), подточка 2 от приложение I (част 21) към Регламент (ЕС) No 748/2012, но за период, не по-кратък от 36 месеца; iv) удостоверението за допускане до експлоатация и декларацията на собственика за прием за всеки компонент, който е монтиран на въздухоплавателно средство без формуляр 1 на ЕААБ в съответствие с точка 21L.A.193, буква б), подточка 2 от приложение Ib (част 21 Light) към Регламент (ЕС) No 748/2012, но за период, не по-кратък от 36 месеца.“; (4)
буква б) от точка M.A.401 се заменя със следното: „б) За целите на настоящото приложение приложимите данни за техническо обслужване са някои от следните: (1) всяко приложимо изискване, процедура, стандарт или информация, издадени от компетентния орган или от Агенцията; (2) всяко приложимо указание за летателна годност; (3) приложимите инструкции за поддържане на летателната годност и други инструкции за техническо обслужване, издадени от притежателя на типов сертификат, притежателя на допълнителен типов сертификат, подписалия декларация за съответствие на проект и всяка друга организация, която публикува такива данни в съответствие с приложение I (част 21), или, според случая, приложение Ib (част 21 Light) към Регламент (ЕС) № 748/2012; (4) за компоненти, одобрени за монтиране от притежателя на одобрението на проекта или подписалия декларация за съответствие на проекта, приложимите инструкции за техническо обслужване, публикувани от производителите на компоненти и приемливи за притежателя на одобрението за проекта или подписалия декларация за съответствие на проекта; (5) всяка приложима информация, издадена в съответствие с точка 145.А.45, буква г).“;
(5)
точка M.A.501, буква а), подточка 1 се заменя със следното: „1) Компоненти, които са в задоволително състояние, допуснати до експлоатация с формуляр 1 на ЕААБ или равностоен формуляр и маркирани в съответствие с подчаст Р от приложение I (част 21) или, според случая, приложение Ib (част 21 Light) към Регламент (ЕС) № 748/2012, освен ако не е указано друго в точка 21.A.307 от приложение I (част 21) или точка 21L.A.193 от приложение Ib (част 21 Light) към Регламент (ЕС) № 748/2012 или в настоящото приложение (част M), или приложение Vг (част CAO).“;
(6)
точка M.A.502 се изменя, както следва: i)
буква а) се заменя със следното: „а) Техническото обслужване на компоненти, различни от компонентите, посочени в точка 21.А.307, буква б), подточки 2—6 от приложение I (част 21), или, според случая, точка 21L.A.193, буква б), подточки 2—6 от приложение Ib (част 21 Light) към Регламент (ЕС) № 748/2012, се извършва от организации за техническо обслужване, одобрени в съответствие с подчаст Е от настоящото приложение или с приложение II (част 145), или с приложение Vг (част CAO), според случая.“;
ii) буква г) се заменя със следното: „г) Техническото обслужване на компонентите, посочени в точка 21.А.307, буква б), подточка 2 от приложение I (част 21) или в точка 21L.A.193, буква б), подточка 2 от приложение Ib (част 21 Light) към Регламент (ЕС) No 748/2012, когато компонентът е монтиран на въздухоплавателното средство или е временно демонтиран с цел улесняване на достъпа, се извършва от организация за техническо обслужване на въздухоплавателни средства, одобрена в съответствие с подчаст Е от настоящото приложение, или приложение II (част 145), или приложение Vг (част CAO), според случая, от персонал, отговарящ за сертифицирането, посочен в точка M. A.801, буква б), подточка 1, или от пилота собственик, посочен в точка М.А.801, буква б), подточка 2.
За техническото обслужване на компонентите, извършено съгласно настоящата буква, не може да бъде издаден формуляр 1 на ЕААБ и за него се прилагат изискванията за допускане до експлоатация, приложими за въздухоплавателните средства, по точка M.A.801.“;